شەفەق نیوز/ هاوپەیمان فەتح، ئمڕوو سێشەممە، وردەکارەیل نوو لە دانیشتن پەڕلەمان ئه‌را دەنگدان لەبان حوکمەت نوو خستە دەیشت.فازل فەتلاوی، نوەیەنەر هاوپەیمانیەگە، ئەرا شەفەق نیوز وت: گفتوگو ناوبەين هێزە سیاسیەگان و موستەفا کازمی سەرۆک وەزیران راسپێردریاگ، رەسیە دویا قۆناغی، ولەی ساعەتەیل هاتگە، ناوەیل کابینە وزارییەگان یەکلاوە بود، ولەی دوو روژ هاتگە، داوای فەرمی وە سەرۆک پەڕلەمان درێد، ئەرا دانیشتن دەنگدان لەبان حوکمەتە نووەگە.
وتیش؛ دانیشتنەگە کەفێدە سەرەتای هەفتەی هاتگ، وەگورەی گفتوگوەیل دویایین، باس لە ڤاێڕۆس کۆڕۆنا و مانگ رەمەزان کریا ك کاریگەری لەبان دانیشتنەگە، وبه‌شداری پەڕلەمانتاره‌یل نەیرێد.فەتلاوی دیاریش کرد، ک کاندیدەیل کابینە وزارەتیەگان، وە گورەی دویاترین رێککەفتن، موستەفا کازمی سەرۆک وەزیر راسپێردراگ خوازیەسەیان ورەسینەسە رێککەفتن هێزە سیاسیەگان، فراکسیۆن و حزبەیلەگە هویچ ناویگ وە کازمی نەیه‌ن.
